กรมการค้าต่างประเทศ เผยมูลค่าการค้าชายแดนและผ่านแดน 11 เดือน ขยายตัวร้อยละ 5.8 คาดการณ์ทั้งปีมีมูลค้า 1.4 ล้านล้านบาท พร้อมตั้งเป้าปี 62 มูลค่าการค้าขยายตัวร้อยละ 15
นายอดุลย์ โชตินิสากรณ์ อธิบดีกรมการค้าต่างประเทศ เปิดเผยว่า มูลค่าการค้าชายแดนกับประเทศเพื่อนบ้าน 4ประเทศ 11 เดือน มีมูลค่า 1,030,800 ล้านบาท ขยายตัวร้อยละ 4 และมูลค่าการค้าผ่านแดนกับ 3 ประเทศ 246,796 ล้านบาทส่งผลให้ตัวเลขการค้าชายแดนและผ่านแดนของไทย 11 เดือนของปี 2561 มีมูลค่า 1,277,596 ล้านบาท ขยายตัวร้อยละ 5.8เป็นการ ส่งออกกว่า 710,000 ล้านบาท ลดลงร้อยละ 0.39 และนำเข้ากว่า 563,000 ล้านบาท โดยมาเลเซีย และ จีนตอนใต้นังเป็นคู่ค้าอันดับหนึ่งของไทย ทั้งนี้ แม้ว่าจะมีปัจจัยกระทบจากความผันผวนของเศรษฐกิจโลก แต่กรมฯ ยังมั่นใจว่าการค้าชายแดนและผ่านแดนจะยังคงขยายตัวได้ต่อเนื่องโดยมีมูลค่า 1.4 ล้านล้านบาท ซึ่งต่ำกว่าเป้าหมายที่ตั้งไว้แบบท้าทาย คือ1.5 ล้านล้านบาท         สำหรับเป้าหมายการค้าชายแดนและผ่านแดนปี 2562 คณะกรรมการส่งเสริมการค้าชายแดนและการลงทุนกับประเทศเพื่อนบ้าน ตั้งเป้าหมายการค้าชายแดนและผ่านแดนปี 2562 มีมูลค่า 1.6 ล้านล้านบาท เพิ่มขึ้นร้อยละ 15 โดยประเมินว่าอุปสรรคทางการค้าต่างๆ ทั้งการชะลอตัวของเศรษฐกิจโลก สถานการณ์สงครามการค้าระหว่างสหรัฐฯ กับจีน ความผันผวนทางอากาศและภัยธรรมชาติ อัตราแลกเปลี่ยน จะมีทิศทางที่จะคลี่คลายลง ซึ่งจะสอดคล้องกับเป้าหมายการส่งออกในภาพรวมของกระทรวงพาณิชย์ที่ตั้งเป้าขยายตัวร้อยละ 8  ทั้งนี้ในส่วนของปัจจัยบวกที่จะส่งเสริมการค้าชายแดนและผ่านแดนในปีหน้า ได้แก่ รัฐบาลเร่งดำเนินนโยบายส่งเสริมการค้าการลงทุน, มุ่งเน้นการอำนวยความสะดวกทางการค้า, ปรับลดขั้นตอนกฎระเบียบ เอกสารการค้า เป็นต้น